Die byeenkoms in Windhoek se Onafhanklikheidstadion, gereël deur die Khomas-streekkomitee, het in verskeie opsigte nie voldoen aan die vereistes wat vir die erkenning van nasionale rekords geld nie.
Die blitsige Jacobs het byvoorbeeld met ’n persoonlike beste tyd van 17.93 in laasgenoemde item só beïndruk dat die aankondiger oomblikke later die toeskouers ingelig het dat sy so pas die nasionale rekord oortref het.
Met die eerste oogopslag wou dit lyk asof die poging wel ’n nuwe rekord kon wees, omdat geen Namibiese vrouerekord oor dié afstand aangedui word op Atletiek Namibië se rekordlys wat op Wikipedia verskyn nie.
“Dit was op sy beste ’n klubkompetisie en nie naastenby op die vlak van byvoorbeeld permitbyeenkomste in Suid-Afrika nie. Die teenwoordigheid van opkikkertoetsing is egter een van die vereistes waaraan nie voldoen is nie. Daar was ook nie gekwalifiseerde baanbeamptes by die wegspring van die naellope nie, asook by items soos hoogspring en die werpitems nie.
In die hoogspring vir mans was Emmanuel Samuntu die enigste inskrywing, maar hy het sy beste gegee en nietemin tot ’n respektabele hoogte van 1.90 meter gevorder.
Vir toeskouers was die ongesnyde gras wat op een helfte van die veld kniehoogte gestaan het, ook ’n onooglikheid wat afbreuk aan die aansien van die reëlings gedoen het.